Коронавирус жұқтырған Біртановтың қызметін вице-министр атқарады
"Коронавирус жұқтырған Біртановтың қызметін вице-министр атқарады" | "https://abai.kz/post/114625"
TITLE: Коронавирус жұқтырған Біртановтың қызметін вице-министр атқарады
URL: https://abai.kz/post/114625
META: "Коронавирус жұқтырған Біртановтың қызметін вице-министр атқарады" | "https://abai.kz/post/114625"
DATE: 16.06.2020
AUTHOR(s): Abai.kz
TOTAL WORDS: 93
TEXT: Денсаулық сақтау министрі Елжан Біртанов коронавирус жұқтырып, ем қабылдап жатқандықтан, оның қызметін уақытша вице-министр Лязат Ақтаева атқарады. Бұл туралы министрліктің ресми өкілі Диас Ахметшәріп айтты. - Денсаулық сақтау министрінің міндеттерін уақытша вице-министр Лязат Ақтаева атқарады, - деді Ахметшәріп. Елжан Біртанов 14 маусымда індет жұқтырғанын мәлімдеді. Қазіргі уақытта ол Нұр-Сұлтандағы стационарда жатыр екен. - Денсаулық сақтау министрінің жағдайы орташа деп бағаланып отыр. Оған қойылған диагноз - пневмония. Қазіргі уақытта хаттамаға сай ем алып жатыр. Стационарда ем алып жатқанына қарамастан, министр коронавирус инфекциясы штабының жұмысын онлайн түрде реттеп жатыр, - деген еді Диас Ахметшәріп. Abai.kz
